SHERIANNA BOYLE

AZ UNIVERZUM
13 TÖRVÉNYE

Áramolj az érzelmek erejével,
és manifesztáld a kívánt életed!

ÉDESVÍZ KIADÓ
BUDAPEST

A fordítás az alábbi kiadás alapján készült:

Sherianna Boyle / ENERGY IN ACTION: The Power of Emotions
and Intuition to Cultivate Peace and Freedom

This translation published by exclusive license from Sounds True Inc., 2023

www.soundstrue.com

Fordító

Szilágyi Eszter

Szerkesztő

Besenyő Viktória

Olvasószerkesztő

Kütsön Nikolett

Copyright © Sherianna Boyle, 2023

Hungarian translation © Szilágyi Eszter, 2023

Hungarian edition © Édesvíz Kft., 2023

Author picture © Jason Peterson, 2022

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk csupán tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt észszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és gyártásvezető: Dudich Ákos

Tördelő: Skiathos Visuals

Borító: Goart Bt.

Elektronikus formátum
Békyné Kiss Adrien

EPUB ISBN 978-963-507-435-8

MOBI ISBN 978-963-507-436-5

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Tartalom

Tizenhárom színes fénysugár

Kedves Olvasó!

Bevezetés

A Tisztítás gyakorlása

Néhány tudnivaló

Hogyan használd ezt a könyvet?

I. RÉSZ: FELKÉSZÜLÉS AZ ENERGIA MEGMOZGATÁSÁRA

1. FEJEZET: A Tisztítás módszere

Spirituális magabiztosság

A fénysugarak bevonása

A hullámok meglovaglása

Hullámok: Kíváncsiság

2. FEJEZET: Hogyan használom a manifesztációt és az univerzum törvényeit?

Az univerzum spirituális törvényei

Rezgés

A fény sugarai

Intuíció

Hullámok: Kreativitás

3. FEJEZET: Mi áll a manifesztálás útjában?

Feldolgozatlan érzelmek

Függőség

Téves meggyőződések

Ítélkezés

Ragaszkodás

Érzelmi triggerek

A fény visszafogása

Hullámok: Inspiráció

4. FEJEZET: Az energia növelése

Kapcsolódás

Megbocsátás

Jelek és szinkronicitások

Flow-állapotok

Az idő elengedése

Pihenés

Spiritualitás

A változás elfogadása

Hullámok: Földelés

II. RÉSZ: A TISZTÍTÁS ÉS AZ UNIVERZUM TIZENHÁROM SPIRITUÁLIS TÖRVÉNYE

5. FEJEZET: Az isteni egység törvénye

Kapcsolódó fénysugár: Gyémánt

Az isteni egység törvénye – Tisztítások

Tisztítás az örömért

Tisztítás az egységért

Tisztítás a hitért

Tisztítás a békességért

Manifesztáló üzenet

6. FEJEZET: A rezgés törvénye

Kapcsolódó fénysugár: fehér

A rezgés törvénye – Tisztítások

Tisztítás a rezgésért

Tisztítás az igazságért

Tisztítás az átalakításért

Tisztítás az érzelmekért

Manifesztáló üzenet

7. FEJEZET: A vonzás törvénye

Kapcsolódó fénysugár: sárga

A vonzás törvénye – Tisztítások

Tisztítás az együttérzésért

Tisztítás a megnyilatkozásért

Tisztítás az elmozdulásért

Tisztítás a magabiztosságért

Manifesztáló üzenet

8. FEJEZET: Az eltávolodás törvénye

Kapcsolódó fénysugár: rózsaszín

Az eltávolodás törvénye – Tisztítások

Tisztítás az önátadásért

Tisztítás a belső erőért

Tisztítás a tiszteletért

Tisztítás a megkönnyebbülésért

Manifesztáló üzenet

9. FEJEZET: Az ok-okozat törvénye

Kapcsolódó fénysugár: narancssárga

Az ok-okozat törvénye – Tisztítások

Tisztítás az értékességért

Tisztítás a lehetőségért

Tisztítás a felfedezésért

Tisztítás a mozgásért

Manifesztáló üzenet

10. FEJEZET: A hasonlóság törvénye

Kapcsolódó fénysugár: kék

A hasonlóság törvénye – Tisztítások

Tisztítás a harmóniáért

Tisztítás az alázatért

Tisztítás a valódi erőért

Tisztítás a kegyelemért

Manifesztáló üzenet

11. FEJEZET: Az inspirált cselekvés törvénye

Kapcsolódó fénysugár: bíbor

A megfelelés törvénye – Tisztítások

Tisztítás a célért

Tisztítás az inspirációért

Tisztítás a megnyílásért

Tisztítás a megerősödésért

Manifesztáló üzenet

12. FEJEZET: Az energia örök átalakulásának törvénye

Kapcsolódó fénysugár: piros/vörös

Az energia örök átalakulásának törvénye – Tisztítások

Tisztítás a kiegyensúlyozottságért

Tisztítás a jóllétért

Tisztítás az elköteleződésért

Tisztítás a kreativitásért

Manifesztáló üzenet

13. FEJEZET: A kompenzáció törvénye

Kapcsolódó fénysugár: zöld

A kompenzáció törvénye – Tisztítások

Tisztítás a tisztánlátásért

Tisztítás a bőségért

Tisztítás az elfogadásért

Tisztítás a háláért

Manifesztáló üzenet

14. FEJEZET: A relativitás törvénye

Kapcsolódó fénysugár: ezüst

A relativitás törvénye – Tisztítások

Tisztítás a hatékonyságért

Tisztítás a bátorságért

Tisztítás a fókuszért

Tisztítás a kapcsolódásért

Manifesztáló üzenet

15. FEJEZET: A polaritás törvénye

Kapcsolódó fénysugár: indigó

A polaritás törvénye – Tisztítások

Tisztítás a megbocsátásért

Tisztítás az elengedésért

Tisztítás a véghezvitelhez

Tisztítás a védelemért

Manifesztáló üzenet

16. FEJEZET: Az adás-elfogadás törvénye

Kapcsolódó fénysugár: ibolya

Az adás-elfogadás törvénye – Tisztítások

Tisztítás a beteljesülésért

Tisztítás a ragyogásért

Tisztítás a hitelességért

Tisztítás az értékességért

Manifesztáló üzenet

17. FEJEZET: A ritmus törvénye

Kapcsolódó fénysugár: arany

A ritmus törvénye – Tisztítások

Tisztítás a középpontba kerülésért

Tisztítás a harmóniáért

Tisztítás a teljességért

Tisztítás a jelenlétért

Manifesztáló üzenet

Köszönetnyilvánítás

A szerzőről

„Semmi sem történik, amíg valami meg nem mozdul.”

ALBERT EINSTEIN

Tizenhárom színes fénysugár

Barátaim, új időket köszöntünk! A régi (egón és kontrollon alapuló) működési módok fokozatosan eltűnnek, hogy a helyüket átvegye a magasabb szintű tudatosság. Ezzel pedig együtt jár intuitív teremtőerőnk felébredése is. A fénysugarak azért vannak velünk, hogy segítsenek, és ezt hamarosan te is látni fogod.

Íme egy lista azokról a fénysugarakról, amelyekkel dolgozni fogunk. A www.sheriannaboyle.com weboldalon egy ingyenesen letölthető színes ábrát is találsz róluk.

Gyémánt

Fehér

Sárga

Rózsaszín

Narancssárga

Kék

Magenta

Piros vagy vörös

Zöld

Ezüst

Indigó

Ibolya

Arany

Kedves Olvasó!

Van két dolog, amit szerintem tudnod kell az univerzum spirituális törvényeiről. Az egyik: ezek útmutató rendszerek a mozgásban lévő energiákhoz. A másik: ha a benned lévő energia mozgásba lendül, a legtisztább és legmagasabb szintű önmagadat tükrözi vissza.

Ez az az állapot, amelyből manifesztálnod kell.

Íme, egy példa, hogy könnyebben megértsd az egészet. Amennyiben azt szeretnéd, hogy jó legyen a térerő a telefonodon vagy a számítógépeden, olyan helyre költöznél, ahol erősebb a jel. Ha ez sem működne, valószínűleg vennél egy térerő-erősítő készüléket. Ez hasonló ahhoz, ahogyan az univerzum törvényei is működnek: megemelhetik a rezgésszintedet, felerősítve ezáltal az általad küldött energetikai jeleket.

Mostanáig a manifesztációval kapcsolatos tanítások nagy része a gondolatok megváltoztatását hangsúlyozta. Így manifesztálni nem jó, de nem is rossz – egyszerűen olyan, mintha gyenge jelet küldenénk ki. Egy bizonyos ponton emiatt elgondolkodhatsz, vajon hall-e téged egyáltalán az univerzum.

A gondolatokra koncentrálni olyan, mintha egy régi újságot olvasnánk. Mire megtapasztalsz valamit, az már gondolati formát öltött, és az energia felhígult. Az érzelmek és az intuíció azonban energiát termelnek. Ha megengeded nekik, hogy létezzenek, növelhetik a tudatszintedet, és erősíthetik belső energiajeleidet.

Nem az számít, mit és hogyan teremtesz, hanem az, hogy hol – vagyis fontos annak a belső térnek a minősége, ahonnan létrehozod a manifesztációkat –, behozva valami elméleti, fogalmi dolgot a fizikai térbe.

Gondolj csak bele, milyen érzés volna, ha leültetnének egy asztal mellé, amely tele van könyvekkel, újságokkal és üres kávéscsészékkel, és arra kérnének, hogy alkoss valamit. Valószínűleg arra gondolnál: nincs helyed arra, hogy bármit is csinálj. Ha arra kérnének, pakold el ezeket a tárgyakat, talán túlterheltnek vagy frusztráltnak éreznéd magad az egész folyamat miatt. Ugyanez az oka annak is, hogy bizonyos dolgok (például a kifizetetlen számlák) érzelmileg triggerelnek. Az efféle kötődések és triggerek blokkolhatják az intuíciódat és az univerzum spirituális törvényeivel való kapcsolatodat.

De van egy jó hírem! Amint megtanulod, hogyan közelíts az érzelmeidhez, ritkábban távolodsz el attól, amit érzel. A mozgásban lévő energiához fogsz fordulni, amely a belső erő, a béke, a nyugalom, a tisztaság, a bőség és még sok más dolog forrása.

Az érzelem és az intuíció kéz a kézben jár. Ha az egyik blokkolva van (például az érzelem), elkerülhetetlenül blokkolod a másikat is (az intuíciót). A titok nyitja annyi, hogy nyitva kell tartanod az energiameződet, és rá kell hangolódnod, illetve kapcsolatban kell maradnod vele. Mivel egyszerre vagy ember és lélek, megvan a saját történeted. Ez okból kifejlesztettél magadban bizonyos működési módokat, amelyek a védelmedet szolgálják, ugyanakkor csökkentik az energiádat, illetve elfojtják az intuíciódat. Bízz abban, hogy a lelked még emlékszik arra, milyen erős vagy. Az általam kidolgozott, Tisztításnak (Cleanse) nevezett rendszer segít megszabadulni ezektől a mintáktól, és utat mutat számodra, amelyen haladva hozzáférhetsz ehhez a magasabb szintű bölcsességhez.

Miután én magam is elvégeztem a Tisztítás gyakorlatát, felfedeztem, hogy különösebb erőfeszítés nélkül, könnyedén átsegíti az embereket a kemény pillanatokon, a triggereken és a szokásokon. Ennek eredményeképpen új tanítások is megjelentek előttem az univerzum spirituális törvényeivel kapcsolatban (olyanok, amelyekről korábban sohasem hallottam).

Ez a könyv más, mint amiket eddig olvastál. Egyrészt a manifesztációs képességeidet erősíti, miközben alaposan megismered az univerzum spirituális törvényeit, másrészt mindeközben a többi ember és a bolygó javára is lehetsz, és támogathatod a fejlődésüket. Mint látod, a manifesztáció szerintem sohasem az én, hanem inkább a mi gyakorlata. A spirituális törvények ezt erősítik, amit hamarosan te is megtapasztalsz majd. A folyamat során képessé válsz arra, hogy egészen új módon teremtsd meg mindazt, amire vágysz.

Miközben fejleszted ezeket a készségeidet, egyre kevésbé fognak érdekelni az olyan dolgok, mint a negativitás, a dramatizálás és a félelem, amelyek letérítenek a helyes útról.

Túl sokáig tanítottak arra, hogy manifesztálni csak a kétségbeesés, a félelem vagy a megtörtség állapotából lehet. Amikor a pénz miatt aggódunk, azt mondják, nem szabad a hiányra koncentrálnunk. Amikor elegünk van az egyedüllétből, azt mondják, egy másik emberrel kell elképzelnünk az életünket. Ilyenkor jön jól a mozgásban lévő energia. Ez ugyanis segít elterelni a figyelmünket arról, amit akarunk, arra, amit érzünk.

Az érzelem felébreszti az intuíciódat, és ha ez a kettő (az érzelem és az intuíció) hozzáférhetővé válik, sokkal simábban folyik majd az életed. Ahelyett, hogy megrekednél bizonyos mintáknál, átfolysz rajtuk, mint a víz. Ezt jelenti a mozgásban lévő energia.

Sokan összetévesztik a célok kitűzését a szándék megfogalmazásával. Annak érdekében, hogy segítsek neked megérteni a különbséget, kitaláltam egy egyszerű magyarázatot: a cél az, amit kitűzöl magad elé, a szándékod pedig az a mozgásban lévő energia, amely segít a cél elérésében.

○ Ha szeretnél erősíteni valamit, például a szerelmet, az anyagi helyzetedet, az egészségedet, a lelki egyensúlyodat vagy a boldogságodat, az lehet a szándékod, hogy megengedd és befogadd ezeket a dolgokat.

○ Ha gyengíteni szeretnél valamit, például a szorongást, a félelmet, a bizonytalanságot, a konfliktusokat vagy az önpusztító viselkedést, az lehet a szándékod, hogy észrevedd és megfigyeld őket.

Mi az, amit megengedsz és befogadsz, észreveszel és megfigyelsz? Milyen az, amikor nemcsak arra fókuszálsz, amit akarsz, hanem azt is érzékeled, hogy elég energiád van látni a célt, és bízni az elérésében? Ez olyan erőteljes rezgéseket kelt, amelyek már most, ebben a pillanatban is elérhetők számodra. Ha az elméd félelemmel teli gondolatokkal van elfoglalva, és a szíved is megkeményedett a múltbeli események hatására, elszalasztod a lehetőséget, és akaratlanul is a régi mintákat választod.

Nézzünk szembe azzal, hogy manapság milyen elképesztő mennyiségű negatív hatás ér minket (a közösségi média üzenetei, a politikai csatározások, a környezetünk változásai stb.). Ezek a hatások befolyásolják azt, amit látsz, és azt is, ahogyan interakcióba lépsz a téged körülvevő világgal. Amennyiben ezek a hatások energiát szívnak el tőled (és a többségük ezt teszi), akkor a félelem, a bizonytalanság, a szorongás, a kétségek és hasonlók miatt gyengül a manifesztációs képességed. Ha viszont megtanulod, hogyan tisztulhatsz meg a mérgező hatásoktól, ráhangolódhatsz a feltétel nélküli szeretet, a szabadság és a béke erőteljes rezgéseire. A manifesztációs képességed hirtelen óriási mértékben megerősödik, pusztán azért, mert önmagad legjobb változatává válsz.

Nemcsak azt az életet fogod megteremteni magadnak, amire vágysz, hanem egy újfajta energia felerősödését is manifesztálni fogod itt, a Földön. A saját belső, mozgásban lévő energiád lesz az, amely békévé és szabadsággá alakítja át a félelmet és a kontrollt.

Szeretettel: Sherianna

BEVEZETÉS

Az érzelmeinket nem kell megfékeznünk vagy irányítanunk – épp azért vannak, hogy érezzük őket. A pszichológia, a mindfulness és az erősödő önismeret segítségével megtanulhatod mozgásba hozni tudatos és tudattalan érzelmeidet, hogy erősítsd a benned rejlő kreatív lehetőségeket.

Talán azon gondolkozol, alkalmas vagy-e egyáltalán erre az egész manifesztációs műveletre. Lehet, hogy néhány évvel ezelőtt, amikor megjelent A titok című könyv (majd a film is), megpróbálkoztál vele. Úgy értem: ki ne akarná megvalósítani az álmait és a vágyait? A vonzás törvényének alapgondolata végül is logikusan hangzik: a pozitív vagy negatív gondolatok pozitív vagy negatív eseményeket okoznak. Talán mindent beleadtál, szívedet-lelkedet beleadva készítettél magadnak egy vizualizációs táblát, alig vártad, hogy a szavak és a képek valóra váljanak, de aztán… nem történt semmi. Ha így volt, tökéletesen megértelek. Én is hinni akartam abban, hogyha elég sokáig vizualizálok valamit, és magam elé képzelem, hogy már meg is történt az életemben, a végén talán tényleg megtörténik… Ez azonban nem így működik. Ugye?

Voltak dolgok, amelyekről nem vettem tudomást, amikor azon gondolkodtam, mit akarok. Ezek az érzelmeim voltak:

Felfedeztem, hogy ha kontrolláljuk vagy elnyomjuk az érzelmeinket, ahelyett, hogy megmozgatnánk őket, nem fog megtörténni a manifesztáció, vagy legalábbis nem úgy, ahogyan reméltük. Sőt, az érzelmek akadállyá válnak. Ha az érzelmeid mozdulatlanok maradnak, túl nagyra nőhet vagy túl alacsony szintre csökkenhet a benned lévő energia. Ha ez történik, inkább csak reagálsz arra, amit érzel, és nem mész keresztül rajta – ami baj, mert ahhoz, hogy azt az életet manifesztáld, amelyre vágysz, mozgásban kell lenniük az érzelmeidnek. És ez a lényeg: a reakció ellentéte az akció. Nos, ezen keresztül jutottam el oda, hogy úgy definiáljam a manifesztációt, mint mozgásban lévő energiát.

A többségünk azt tanulta meg, hogy először a külvilágra fókuszáljon. Ahelyett, hogy befelé fordulnánk, túl gyakran hagyatkozunk a külső, fizikai világra, a figyelmünket elterelő dolgokra, például a telefonunkra, vagy olyasmibe vetjük bele magunkat, mint a túlevés és az alkohol. Ezt azért tesszük, hogy irányíthassuk, amit belül érzünk. Ha kívülről befelé éled az életedet, úgy érezheted, hogy te irányítod a dolgokat – a hétköznapi részletektől a lehetséges katasztrófákig –, mégis el kell gondolkodnod azon, milyen minőségű energiákat indítasz be.

Gyakran anélkül, hogy belátnánk, illetve annak érdekében, hogy kontrolláljunk, megfékezzünk vagy megelőzzünk bizonyos érzéseket, nem mozgásba hozzuk, hanem csak működtetjük az energiát. Az érzelmek – például a túlterheltség, a bánat és a szorongás – helytelen kezelése egyértelműen gyengíti az energetikai jeleidet, pedig rajtuk keresztül kommunikálsz és lépsz kapcsolatba az univerzummal. Emiatt úgy tűnik, mintha vegyes üzeneteket küldenél. Vágysz valamire (például békére), amit azonban igazán akarsz, az a kontroll (ami viszont szorongást okoz). Ennek az az oka, hogy a viselkedésformáid (amelyek arra fókuszálnak, mi történik rajtad kívül) arra kondicionálnak téged, hogy a reakcióidra koncentrálj.

Ha alkalmazni kezded azt az érzelmi rendszert, amelyet én Tisztításnak hívok, és amit be fogok neked mutatni ebben a könyvben, olyan belső környezetet teremtesz, ahol mozgásba lendülhetnek az energiák, vagyis megteremted azt a teret, amelyben a vágyott dolgok, emberek és helyzetek megjelenhetnek. Ha így éled meg a napjaidat, és nem csupán végigszaladsz a feladatokon, ha nem kerülöd az érzéseket, hanem inkább élvezed a folyamatot, ráhangolódsz az apró jelekre, szinkronicitásokra és misztikus pillanatokra. Ami varázslatossá teszi mindezt, az az, hogy ezekből biztonságot és bátorítást merítve tudni fogod, hogy mindaz, amire vágysz, elkezdődött.

Az írások, podcastek, videók és egyéb tanítások nagy része gyakran hiányosan mutatja be a manifesztálást. Először is, a többségük abból indul ki, hogy már tudod, hogyan dolgozd fel (irányítsd, mozgasd) az érzelmeidet, és figyelmen kívül hagyja az első lépéseket. Másodszor pedig nem hangsúlyozzák eléggé, hogy a feldolgozott érzelmek révén energetikailag összehangolódhatsz az univerzum spirituális törvényeivel, és azt sem mutatják be, hogyan teheted meg. Más szavakkal: tudatosság nélkül még egy pozitív akció, például a manifesztáció lényege is inkább csak a reakció és a kontroll, nem pedig az érzelmek feldolgozása és irányítása.

Pedig épp ebben rejlik a lényeg. Az érzelmek ugyanis folyamatos áramlásban vannak, és az elektromos áramhoz hasonló erőteljes energiát hoznak létre. Amikor erre sor kerül, az érzelmeid magas szintű rezgések forrásaivá válnak, és szeretetet, boldogságot, jólétet, bőséget, békét és könnyedséget teremtenek. Amint az érzelmek feldolgozásával eléred – és ami még fontosabb: megőrzöd – ezt az állapotot, a manifesztáció magától megtörténik. Az a legjobb az egészben, hogy mindez a legvalódibb, leghitelesebb énedből kiindulva történik. Ebben a könyvben megmutatom neked, hogy az érzelmek feldolgozásán keresztüli manifesztáció nemcsak megnyugtat és meggyógyít, de kibővíti a szándékaidat, sőt még az álmaidat is magasabb szintre emeli. Ha arra vágytál, hogy jól fizetett állásod legyen, és azt csinálhasd, amit mindig is szerettél volna, mostantól arra fogsz vágyni, hogy empatikus vezető legyél. Ha az volt a vágyad, hogy megházasodj, és gyerekeid szülessenek, a vágyad azzá a törekvéssé alakul át, hogy türelmes, szerető szülővé válhass.

Másrészről, ha az érzelmek megrekednek, muszáj kezelned és irányítanod őket. Ez nagyon sokat kivesz belőled, és elszívja az értékes energiáidat, ami ítélkezést, összehasonlítgatást és elaprózódást eredményez. Ha megtörténik, még mindig manifesztálni fogsz, de már nem azokat a dolgokat, amelyekre szükséged van, vagy amiket megérdemelsz, hanem olyanokat, amelyeknek a vágya kívülről érkezik. Például olyasmiket, amiket általában a társadalom sugall, vagy más emberek mondanak neked, mert szerintük ezekre van szükséged ahhoz, hogy békében élhess, és értékesnek érezhesd magad. Ez még a legjobb szándékú teremtőkkel is megtörténik. Amennyiben veled is, az azt jelzi, hogy elfelejtetted feltölteni az érzelmi akkumulátorodat.

Ez volt az a pont, ahol a vonzás törvényének tanításai hiányérzetet keltettek bennem. Nagyon gyakran arra ösztönöznek minket, hogy figyeljünk a gondolatainkra, és képzeljük el a dolgokat, amelyekre vágyunk – az új otthont, a kinevezést, a kövérebb bankszámlát. De mivel naponta átlagosan hatvanezer gondolat cikázik át az agyunkon, könnyen elveszhet a lényeg (nem beszélve arról, hogy mindez szinte lehetetlen belső változás nélkül). Tudnod kell, hogy az univerzum teljes mértékben megérti, milyen sok minden jár a fejedben, de aminek igazán figyelmet szentel, azok a rezgéseid. És ez a lényeg: a rezgéseid azok, amelyek alapvetően meghatározzák a meggyőződéseidet.

Nagy a különbség aközött, hogy azt gondolod, sohasem lesz elég pénzed, vagy elhiszed, hogy sohasem lesz elég pénzed; hogy azt gondolod, sohasem lesz egészséges párkapcsolatod, vagy elhiszed, hogy sohasem lesz egészséges párkapcsolatod; hogy azt gondolod, nem érdemelsz jobbat, vagy elhiszed, hogy nem vagy értékes. Érted már a lényeget? Míg a manifesztálásról szóló tanítások egy része arra bátorít, hogy változtass a gondolataidon, én elárulom neked az igazi titkot: a vágyaid megvalósításában az érzelmeid megmozgatása lesz a segítségedre. A fény sugarai pedig (amelyeket később fogok bemutatni) segítenek megőrizni ezt az állapotot.

Mielőtt még becsuknád a könyvet, és azt mondanád, hogy „ez az érzés-dolog túl sok nekem ahhoz, hogy most elkezdjek dolgozni vele”, azt javaslom, próbáld ki hétlépéses érzelmi-méregtelenítő gyakorlatom, a Tisztítás egyszerű változatát. Szánj magadra öt percet, menj végig a következő lépéseken, és figyeld meg, hogy érzed magad!

A TISZTÍTÁS GYAKORLÁSA

Megszabadulás a reaktivitástól Ülj egyenesen, vegyél egy mély lélegzetet, és kezdd el! Húzd hátra és lefelé a két válladat. A jobb füledet közelítsd a jobb válladhoz, és tartsd ki a nyújtást, amíg négyig számolsz, miközben jobbra, lefelé nézel. Most térj vissza a fejeddel a kiinduló helyzetbe, és figyeld a légzésedet három másodpercig. Ezután közelítsd a bal füledet a bal válladhoz. Tartsd ki a nyújtást, amíg négyig számolsz, miközben balra, lefelé nézel. Végül térj vissza megint a kiinduló helyzetbe.

Befelé figyelés Mondd ki hangosan ezt a mondatot: Most úgy érzem magam a testemben…

Ne fejezd be a mondatot. Csak lélegezz.

Szívd be a levegőt, és érezd, ahogy a hasad kitágul.

Kilégzéskor húzd be a hasad, a köldöködet a gerincoszlopod felé közelítve.

Mondd ki hangosan ezt a mondatot: Amikor az érzelmekre gondolok, azt érzem…

Ne fejezd be a mondatot, csak lélegezz.

Folytasd a be- és kilégzést az orrodon keresztül.

Kibocsátás Szívd be a levegőt az orrodon keresztül, kilégzéskor pedig zengesd a hum szócskát, hosszan hangsúlyozva a magánhangzót: hu-u-u-u-m. Közben húzd be a hasad, hogy a köldököd minél közelebb kerüljön a gerincoszlopodhoz, és hagyd, hogy a nyelved a szájpadlásodra tapadjon. Az utolsó zengetés után tarts szünetet, és hagyd, hogy a légzésed kissé szaporábbá váljon. Végezd el egymás után kétszer-háromszor.

Aktiválás Lásd! Vizualizálj egy mozgó képet, például egy csobogó patakot.

Táplálás Érezd az elképzelt dolog színeit, illatát, hangját és érzeteit!

Átadás Mondd ki hangosan: Megengedem a mozgást. Megengedem a kreativitást. Megengedem az energiát. Megengedem a szabadságot.

Könnyedség Mondd ki hangosan: Én vagyok a mozgás. Én vagyok a kreativitás. Én vagyok az energia. Szabad vagyok.

Nos, hogy érzed magad? Nyugodt vagy? Talán kiegyensúlyozottabb és fókuszáltabb lettél? Ez a legalapvetőbb élménye az érzelmi méregtelenítés folyamatának. És most jön a legjobb rész. Ugyanezeket a tisztító lépéseket arra is felhasználhatod, hogy eligazodhass az univerzumban, de nem felszínesen, hanem olyan jelentőségteljes módon, hogy az életed minden egyes részlete megváltozzon – a kapcsolataidat, a világ megtapasztalását és önmagad észlelését is beleértve.

Nemcsak arra lesz így lehetőséged, hogy feldolgozd az érzelmeidet (amiről már tudod, hogy megnyugtat, és önmagában is hasznos), de mélyebben megbecsülheted az univerzum törvényeit is, és megértheted, hogyan támogathatnak téged. Ez a kapcsolat és összekapcsolódás erőforrásként szolgálhat azokban az időszakokban, amikor úgy érzed, hogy egy kicsit (vagy nagyon) letértél a helyes útról, amikor szükséged van egy kis energetikai váltásra vagy gyengéd megnyugtatásra, netán amikor válaszúthoz érkezel az életedben.

Az élet tényleg sok kihívást rejthet. Nincs értelme tagadni, hogy léteznek hullámhegyek és hullámvölgyek. A manifesztációnak azonban fontos része az a felismerés, hogy nem vagy tehetetlen. Van választási lehetőséged. Az egyik az, hogy elkezded megemészteni, amit érzel, és a reakciókat energiává alakítod, amely végül cselekvéssé lesz. Szeretném, ha tudnád, hogy mindaz, amire vágysz – a bőség, a szeretet, a jólét, az egyensúly, az öröm, a jó egészség és a szabadság – már létezik. Nem az a cél, hogy elindulj, és rájuk találj, hanem az, hogy megtanuld, miképpen kapcsolódhatsz össze velük, hogyan testesítheted és kaphatod meg őket.

Kérlek, ne felejtsd el: ez a könyv nem arról szól, hogyan szabadulhatsz meg az érzelmeidtől, hanem arról, hogyan juthatsz közelebb hozzájuk.

Gondolj rájuk rejtett kincsekként. Ha feltárod és jobban megérted őket, rájössz, mennyire értékesek. Miután önmagamat és emberek ezreit vezettem már végig az érzelmi méregtelenítésen, megtanultam: csak egyetlen érzelem van, mégpedig a szeretet. Minden más csupán reakció.

NÉHÁNY TUDNIVALÓ

Mielőtt még manifesztálni kezdenél, van néhány dolog, amit nem árt tudnod. Például azt, hogy mi a fene az az érzelmi méregtelenítés, illetve, hogy mit jelentenek egészen pontosan azok a kifejezések, amelyeket ebben a kötetben végig használni fogok. Ezeknek a megértésével sokkal könnyebben magadévá teheted az anyagot. Kezdjük azzal, amiért most ezt a könyvet olvasod: a manifesztációval.

Manifesztálás

Manifesztálni annyit jelent, hogy fizikai formát adunk egy gondolatnak. Ha például felkínálnak neked egy állást, mondhatod azt, hogy ezt a lehetőséget te hoztad létre a gondolataiddal. Ha úgy érzed, valaminek egy bizonyos módon kellett történnie, az nem a véletlen műve.

A manifesztálás nem más, mint az a folyamat, amikor a formanélküliség formát ölt. Ez az energia formává, azaz tettekké, eseményekké, szokásokká, kapcsolatokká vagy meggyőződésekké alakítása.

Amikor manifesztálással próbálkozunk, gyakran találkozhatunk az úton néhány bukkanóval. Talán van benned valamilyen negatív gondolat, vagy nagyon nehéz időszakon mész át, és emiatt úgy tűnik számodra, hogy a dolgok nem változnak, stagnálnak. Ilyenkor úgy érezheted, hogy a manifesztálás még rosszabbra is fordítja a helyzetet. Mielőtt még észrevennéd, ítélkezni kezdesz, és azt hiszed, hogy mindent magadhoz vonzol, kivéve azt, amire vágysz.

Mivel az energia bőséges és végtelen, mindenkinek jut mindenből, amire csak vágyunk. Amikor a vágyról beszélünk, látni fogod, hogy valójában nem dolgokra összpontosítunk, hanem az intuícióra fókuszálunk.

Tisztítás

Az általam alkotott Tisztítás (Cleanse) módszer lehetővé teszi, hogy érzelmi méregtelenítést végezz, és feldolgozd az érzelmeidet.

1. C (clear reactivity) – Megszabadulás a reaktivitástól. A túlélési reakciók (harc, menekülés. lefagyás, meghunyászkodás) felszámolása. Összpontosíts, és nyugtasd meg magad.

2. L (look inward) – Befelé figyelés. Azonosítsd az érzelmeidet, anélkül, hogy belefeledkeznél a történetekbe és a narratívákba.

3. E (emit) – Kibocsátás. Hagyd, hogy az energia (rezgés) elvégezze az átalakítást.

4. A (activate) – Aktiválás. Vedd észre, figyeld meg és érezd a fény sugarait valamennyi érzékszerveddel.

5. N (nourish) – Táplálás. Éld meg az érzelmeket a sugarak által hordozott rezgések (például a béke) megengedésén és befogadásán keresztül.

6. S (surrender) – Átadás. Hagyd, hogy az energia mozgásba lendüljön.

7. E (ease) – Könnyedség. Légy a mozgásban lévő energia.

Ezek után pedig figyeld meg, hogyan kezd anyagi formát ölteni a manifesztációd.

Gondolj úgy a Tisztításra, mint egy műanyag palack újrahasznosítására. Ahelyett, hogy a szemetesbe dobnád, és hagynád, hogy hozzájáruljon a környezetszennyezéshez, úgy is dönthetsz, hogy átalakítod valami hasznos dologgá. A végeredmény az lesz, hogy mindenki profitál a döntésedből. Amikor tisztítunk, újrahasznosítjuk az érzelmeinket, hogy jobban manifesztálhassunk, hozzáférhessünk a magasabb szintű rezgésekhez, útmutatáshoz és támogatáshoz.

Érzelmi méregtelenítés

Az érzelmi méregtelenítés egy különleges gondolkodásmód, amely azon az elképzelésen alapul, hogy minden érzelem jó, feltéve, hogy feldolgozzuk. Nem az a cél, hogy megszabaduljunk az érzelmeinktől. Végül is a nagy részük támogat és felemel minket. Ki akarna megszabadulni a boldogságtól, a reménytől vagy a jókedvtől? Én biztosan nem! Az érzelmi méregtelenítés inkább arra való, hogy a reakcióid érzelmekké váljanak. Gondolj arra, hogy azok a gyümölcsök és zöldségek, amelyeket műtrágyával és növényvédőszerekkel kezelnek, nagyon sok olyan dolgot tartalmaznak, amire a testünknek nincs szüksége. Ugyanez mondható el az érzelmekről is, csak itt nem növényvédőszerekről, hanem mérgező reakciókról van szó – amilyen a félelem, a kételkedés, a bűntudat és a szorongás –, amelyek megakadályozzák, hogy egy jobb életet manifesztálj magadnak. A mérgezés leginkább reakciók formájában nyilvánul meg.

Reaktív viselkedés

A reakciók azok a tanult módszerek, amelyekkel (közvetlenül vagy közvetve). kényelmessé tesszük a kényelmetlen dolgokat A reakciókkal elnyomjuk vagy elkerüljük az érzelmeket. Amikor reaktívan viselkedünk, az annak a jele, hogy az energia rajtunk kívül mozog. Ez olyankor történik, amikor túlságosan is a külvilágra fókuszálsz, például egy mérgező főnökre vagy egy diszfunkcionális kapcsolatra, amikor valami nyomaszt, töprengsz rajta: rágódsz, fecsegsz róla, vagy újra meg újra lejátszod a fejedben a történteket. Egyesek azért viselkednek reaktívan, mert így próbálják elterelni a figyelmüket az érzéseikről vagy a gondolataikról, ahelyett, hogy befogadnák és feldolgoznák őket, majd továbblépnének. A reaktivitás sokféle formát ölthet. Ilyen például a közösségi média folytonos figyelése, vagy az, hogy mindig elfoglaljuk magunkat valamivel, kerüljük a beszélgetéseket, akkor is úgy teszünk, mintha minden rendben lenne, amikor nincs, ész nélkül habzsolunk, elveszítjük az önuralmunkat vagy kábítószert fogyasztunk. Ezek mind reaktív viselkedésformák, amelyeket az érzelmeink feldolgozása helyett alkalmazunk. Nagyon fontos tisztázni, mi is számít reaktivitásnak, mert minden típusa beszűkítheti és blokkolhatja az érzelmeidet. És amikor valami blokkolva van, akkor biztosan hatással lesz a manifesztációs képességedre.

Feldolgozás

Az érzelmek feldolgozása azt jelenti, hogy megengeded magadnak egy érzés megtapasztalását, anélkül, hogy újra meg újra átélnéd vagy lefuttatnád a hozzá kapcsolódó történetet. Tulajdonképpen a történetek (akár valósak, akár elképzeltek) hozzájárulnak a reaktivitáshoz.

Bár a gyerekkorodban talán megtanultad, mik is azok az érzelmek, miként azonosítsd, minek nevezd őket, és hogyan beszélj róluk, azt valószínűleg nem tanultad meg, hogy hogyan dolgozd fel őket. Itt lép be a képbe a Tisztítás.

Amikor feldolgozzuk az érzéseinket, bennünk mozog az energia. Amikor manifesztálunk, az energiának ezt a belső mozgását célozzuk meg.

Onnan tudod, hogy az energia benned mozog, ha vannak távlatok a gondolataidban, nyitott vagy, és érzed, hogy valami nagyobb dologhoz kapcsolódsz. Egy érzelem feldolgozásához mindössze 90 másodpercre van szükség (még akkor is, ha régebbi érzelemről van szó). A hétlépéses módszer struktúrát ad ennek a folyamatnak. Hamarosan megtapasztalod majd, hogy az áramlásban lévő érzelmek segítségével reálisabban fogsz gondolkodni, nyugodtabbnak és kipihentebbnek fogod érezni magad. Ebben az állapotban pedig elkezdhetsz összekapcsolódni az univerzum spirituális törvényeivel.

Átalakítás

Az átalakítás kifejezéssel is találkozni fogsz a könyvben. Ez arra utal, hogy valami újjá változtatjuk vagy konvertáljuk az energiát. Sokan úgy élik meg az energia átalakítását, mint egy belső változást. Más szavakkal: tényleg azt érezheted, hogy összhangba kerültél az univerzum törvényeivel. Például azt tapasztalhatod, hogy eltávolodsz bizonyos gondolatoktól vagy aggodalmaktól (például az elkülönülés spirituális törvényén keresztül).

Amikor erre sor kerül, az energiát forrásenergiává konvertálod. Ez a teremtés energiája. Egy belső tapasztalat, amely nem valamilyen valláson alapul. A lényeg az, hogy túllépsz minden korábbi traumán, és olyan állapotba kerülsz, amelyben a lelked képes a tiszta szeretetre.

Az univerzum spirituális törvényei

Sokaknak már ismerős lehet a vonzás törvénye, de az univerzumnak rengeteg más törvénye is van. Ezek a törvények olyan belső és megváltoztathatatlan igazságok, amelyekkel a történelem összes vallása és filozófiája egyetért, és amelyeket spirituális tanítók, költők, sőt még fizikusok és idegtudósok tanítanak. Lehet, hogy más nevet adtak ezeknek a törvényeknek, de a mondanivalójuk az emberiség közös felismeréseit hordozza. Könyvemben a következő törvényekre hivatkozom:

○ Az isteni egység törvénye

○ A rezgés törvénye

○ A vonzás törvénye

○ Az elkülönülés törvénye

○ Az ok-okozat törvénye

○ A megfelelőség törvénye

○ Az inspirált cselekvés törvénye

○ Az örök energiaátvitel törvénye

○ A kompenzáció törvénye

○ A relativitás törvénye

○ A polaritás törvénye

○ Az adok-kapok törvénye

○ A ritmus törvénye

Lehet, hogy más néven ismered őket, például a karma vagy a természet törvényeként, vagy a hős-archetípus utazásának fázisaiként. Függetlenül attól, milyen nevet adsz nekik, a bennük rejlő igazság megváltoztathatatlan. A könyvemben használt kifejezések Esther Hicks és Deepak Chopra írásaiból, A csodák tanításából és egyéb művekből származnak. Magam is betekintést nyertem ezekbe a törvényekbe, miközben a Tisztítást gyakoroltam, vagy másoknak segítettem megtisztulni.

Bár e törvények információt nyújtanak rólad mint spirituális (energetikai) lényről, fontos, hogy ne úgy gondolj rájuk, mintha rajtad kívül álló dolgok lennének. A Nap is távol van tőlünk, mégsem szabad elfelejtenünk, hogy ugyanúgy energiából áll, mint mi magunk. Valahányszor azt gondolod, milyen hatalmas, meleg és gyönyörű a Nap, azzal egyidejűleg azt is be kell látnod, milyen hatalmas és gyönyörű vagy te magad. Tudom, hogy ez furán hangzik, de igaz. Sajnos a társadalom sok mindent homályossá tett, elrejtett és elvett abból a tiszta felismerésből, kik is vagyunk voltaképpen, de néhány lélegzetvétellel ezt újra visszanyerhetjük. Ahogy az oxigén a tüdőnkbe jut, az érzelmeink mozgásba lendülnek, és mielőtt észbe kapnánk, már össze is kapcsolódunk a teremtővel, akik mi vagyunk.

Amikor időt szánsz arra, hogy alaposan megértsd a törvényeket, arra is időt szánsz, hogy megértsd önmagadat. Amikor az univerzum törvényeivel dolgozol, abban az a legjobb, hogy ezek a lelked utazásáról mesélnek – először is arra tanítanak, hogy spirituális lény vagy. Azok a dolgok, amiket itt, a Földön tanultál meg (az üzenetek, melyeknek az volt a céljuk, hogy irányítsd vagy kezeld az érzelmeidet), valójában csak elnyomják, összezavarják vagy elfedik legbensőbb erődet. De van egy jó hírem: az érzelmeid segíthetnek megtanulni és elfelejteni mindezt, hogy automatikusan összekapcsolódhass az univerzális igazság törvényeivel.

Bízz abban, hogy amint megtapasztalod, hogyan dolgozhatsz ezekkel a törvényekkel, kifejleszted magadban a megalapozottság és a tisztánlátás érzékét. Amint ez megtörténik, képes leszel gyorsabban manifesztálni mindazt, amire szüksége van az életednek. Azonban bármilyen zavar, félreértés vagy a törvényektől való elszakadás csak még több belső konfliktust és zűrzavart eredményezhet.

Nézzünk szembe azzal, hogy az univerzum törvényei egyszerre lenyűgözőek és ijesztőek, hatalmasak és mélyrehatók! Talán már megismerkedtél a vonzás törvényének néhány tanításával. Nem tudom, te hogy vagy vele, de nekem mindig nehezemre esett a hétköznapi életben is alkalmazni ezeket.

A Tisztítás és a fénysugarakkal folytatott munka felruház azzal a képességgel, hogy bízz az érzéseidben, és segít, hogy megértsd: a törvények nem ítélkeznek fölötted, és nem zárnak ki semmiből. Egyszerűen arra ösztönöznek, hogy megnyílj és fejlődj.

Miközben ezt a könyvet olvasod, szeretném, ha mindig szem előtt tartanád, hogy te vagy az energia teremtője.

Épp ezért:

Aminek ellenállsz, az folytatódik.

Ami folytatódik, az beszűkít.

Ami beszűkít, az konfliktust okoz.

Nos, igen, azt is látni fogod, hogy a „teremtő” kifejezést néha a szokásostól eltérő értelemben használom.

Teremtő

Könyvemben néha beszélni fogok a teremtőről. Amikor ezt a kifejezést használom, nem valamilyen vallásra hivatkozom, hanem a te fejedben lévő teremtőre gondolok. Egyesek számára ez Isten, másoknak a lélek, az isteni erő vagy az egyetemes istenség. Látni fogod, hogy egy kicsit összekevertem ezeket, és sok információt kaptam mindenféle spirituális tanítótól, gurutól, meditálótól, gyógyítótól, médiumtól és másoktól. Egyes információk ellentmondhatnak egymásnak, de ettől a könyvtől egy olyan belső útmutatási rendszert kaphatsz, amely arra szolgál, hogy hozzáférhess a magasabb szintű birodalmakhoz, és felébredt állapotba kerülj.

Felébredt állapot

Amikor a felébredt állapot kifejezést használom, a tudatosságra ébredés állapotára gondolok. Ebben az állapotban mindent anélkül érzünk, hogy meg kellene javítanunk, el kellene nyomnunk, változtatnunk vagy igazítanunk kellene rajta. Ez a tudás állapota is. Nincs mindig szükség bizonyítékra, sőt, az intuícióid valójában visszajelzést nyújtanak neked, hogy bízz az érzéseidben, és hagyd, hogy vezessenek téged. A fény sugarai, amelyeket később fogok bemutatni, még tovább erősítik az energiáidat. A segítségükkel nyugodtnak érzed majd magad, és türelemmel fordulhatsz a manifesztálás folyamata felé.

HOGYAN HASZNÁLD EZT A KÖNYVET?

Most, hogy megismerkedtél néhány alapkifejezéssel és -elmélettel, megosztok veled néhány tanácsot a könyv használatához.

Az I. rész lényege a miért. Ez a rész mindent lefed, amit tudnod szükséges a manifesztálásról, az előnyeit is beleértve. Bemutatja, hogyan dolgozunk az univerzum törvényeivel, mi állhat a manifesztációs képességed útjába, illetve, hogy mi fokozza azt. Arra biztatlak, hogy mielőtt belekezdenél a Tisztításba, olvasd el ezt a részt, különben fennáll a veszélye, hogy megrekedsz a fizikai síkon, a reaktivitásnál. Más szavakkal: nem tudod majd feldolgozni az érzelmeidet. Ha ezt elhanyagolod, frusztrált leszel. Ne erőltesd a dolgokat, inkább csak vedd észre, figyeld meg, engedd meg és fogadd be. Alakítsd át a tevékenykedést és az akarást az energia megmozdításává és teremtéssé. A fejezetek végén a „Hullámok” című szakaszok a II. részre készítenek fel.

A II. rész a hogyan. Ebben arra adok tanácsokat és módszereket, hogyan végezd el a Tisztítást különféle helyzetekben. Próbálj lazának maradni. Élvezd a folyamatot, és ne vedd túl komolyan. Az én ökölszabályom az, hogy naponta legfeljebb két-három alkalommal végezzünk ilyen műveletet – bár nálam a napi három is ritka. Látni fogod, hogy nem a mennyiség a lényeg, hanem inkább az erre szánt idő minősége.

Ne felejtsd el, hogy nem a „megjavításod” a lényeg, hanem az, hogy önmagad légy, és hozzászoktasd magad a magasabb szintű rezgésekhez. A testednek az energiád átalakulását is meg kell szoknia. Ehhez időre és elköteleződésre van szükség. Ha van egy szilárd alap, amelyre építkezhetsz, abból sok előnyöd származik. Elképesztően hálás vagyok azért, hogy részt veszel velem ezen az utazáson. Bízom benne, hogy megvan a célod, amely azt is magában foglalja, hogy megtanuld felfedezni mindazokat a módszereket, amelyekkel jelentősen támogathatod belső energiáid mozgatását.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen